บาทเปิด 31.26 บาทต่อดอลลาร์ แข็งค่า
เงินบาทเปิดตลาด 31.26 บาทต่อดอลลาร์ แข็งค่าหลังดอลลาร์อ่อนค่า มองกรอบวันนี้ 31.20-31.35บาทต่อดอลลาร์
27 พ.ค. 2564

นักบริหารเงินจากธนาคารกรุงศรีอยุธยา เปิดเผยว่า เงินบาทเปิดตลาดเช้าที่ระดับ 31.26 บาท/ดอลลาร์ ปรับตัวแข็งค่าจากปิดตลาดวันที่ 25 พ.ค.ที่ระดับ 31.36 บาท/ดอลลาร์ เงินบาทแข็งค่าจากเย็นวันอังคาร หลังดอลลาร์อ่อนค่า เนื่องจากตลาดกังวลเรื่องธนาคารกลางสหรัฐ (เฟด) จะปรับลดวงเงิน QE ประกอบกับราคาทองในตลาดโลกปรับตัวสูงขึ้น ทำให้มีแรงส่งออกจากผู้ค้าทองคำ"บาทแข็งค่าจากเย็นวันอังคาร หลังดอลลาร์อ่อนค่าจากความกังวลเรื่องการปรับลด QE ประกอบกับมีแรงส่งออกทองคำหลังราคาสูงขึ้น" นักบริหารเงิน กล่าวนักบริหารเงินประเมินกรอบการเคลื่อนไหวของเงินบาทในวันนี้ไว้ที่ 31.20 - 31.35 บาท/ดอลลาร์